# Canterbury (Nova Zelanda)

Canterbury (en maori: Waitaha) és una de les setze regions de Nova Zelanda, localitzada al centre est de l'illa del Sud. Amb una població de 558.800 habitants, és la segona regió més poblada del país. La ciutat principal i capital és Christchurch, on es localitza la Universitat de Canterbury.
La regió fa frontera al nord-est amb Marlborough, al sud-oest amb Otago, a l'oest amb West Coast i al nord-oest amb Tasman.

## Etimologia

Canterbury va ser nomenada en honor de la ciutat anglesa de Canterbury. Molts dels primers europeus a arribar a Canterbury eren anglesos.
Waitaha, el nom maori de la regió, és el nom de l'iwi que havia ocupat gran part de l'illa del Sud abans que aquestos siguessin vençuts pels Ngāti Māmoe, els quals serien vençuts pels Ngāi Tahu.

## Geografia

Canterbury, amb 45.346 km², és la regió més gran per superfície. La regió ha estat tradicionalment deliniada al nord pel riu Conway, a l'oest pels Alps de Nova Zelanda i al sud pel riu Waitaki. Al nord del riu Conway es troba el que és avui el districte de Kaikoura. Aquest districte abans de les reformes de governs locals i regionals del novembre de 1989 formava part de Marlborough, raó per la qual el riu forma una frontera tradicional però no oficial.
La regió és comunament dividida en quatre parts: Christchurch, el nord de Canterbury (del nord del riu Rakaia al riu Conway), el Canterbury mitjà (del riu Rakaia al riu Rangitata) i el sud de Canterbury (del riu Rangitata al riu Waitaki).

## Educació

A Christchurch es localitza la Universitat de Canterbury, una de les vuit universitats neozelandeses. Aquesta universitat tenia 18.800 estudiants el 2010.
A més, a Lincoln es localitza la Universitat Lincoln. Aquesta universitat tenia uns 3.500 estudiants el 2007.

## Clima

El clima a Canterbury varia en cada part de la regió, però en les planes de Canterbury —on s'inclou Christchurch— el clima és temperat amb poques pluges al llarg de l'any. Al districte de Kaikoura el clima és més calorós i hi ha sol la majoria de dies de l'any.
Paràmetres climàtics mitjans de Christchurch :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura diària màxima °C (°F) | 22,5 (72,5) | 22,2 (72) | 20,4 (68,7) | 17,8 (64) | 14,6 (58,3) | 11,7 (53,1) | 11,3 (52,3) | 12,4 (54,3) | 14,9 (58,8) | 17,4 (63,3) | 19,2 (66,6) | 21,2 (70,2) | 17,1 (62,8) |
| Temperatura diària mínima °C (°F) | 12,2 (54) | 12,1 (53,8) | 10,6 (51,1) | 7,7 (45,9) | 4,5 (40,1) | 2,1 (35,8) | 1,9 (35,4) | 2,9 (37,2) | 5,1 (41,2) | 7,2 (45) | 8,8 (47,8) | 10,6 (51,1) | 7,1 (44,8) |
| Precipitació total mm (polzades) | 42 (1,7) | 39 (1,5) | 54 (2,1) | 54 (2,1) | 58 (2,3) | 66 (2,6) | 79 (3,1) | 69 (2,7) | 45 (1,8) | 53 (2,1) | 44 (1,7) | 49 (1,9) | 648 (25,5) |
| Font: National Institute of Water and Atmospheric Research ||||||||||||||
Paràmetres climàtics mitjans de Kaikoura :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura diària màxima °C (°F) | 20,6 (69,1) | 20 (68) | 18,8 (65,8) | 16,6 (61,9) | 14,1 (57,4) | 11,6 (52,9) | 10,9 (51,6) | 11,5 (52,7) | 13,6 (56,5) | 15,3 (59,5) | 16,9 (62,4) | 19,1 (66,4) | 15,7 (60,3) |
| Temperatura diària mínima °C (°F) | 12,8 (55) | 12,8 (55) | 11,9 (53,4) | 9,9 (49,8) | 7,7 (45,9) | 5,8 (42,4) | 5,1 (41,2) | 5,6 (42,1) | 6,7 (44,1) | 8,2 (46,8) | 9,8 (49,6) | 11,7 (53,1) | 9 (48,2) |
| Precipitació total mm (polzades) | 47 (1,9) | 59 (2,3) | 92 (3,6) | 81 (3,2) | 71 (2,8) | 75 (3) | 80 (3,1) | 78 (3,1) | 70 (2,8) | 74 (2,9) | 60 (2,4) | 54 (2,1) | 844 (33,2) |
| Font: National Institute of Water and Atmospheric Research ||||||||||||||
Paràmetres climàtics mitjans de Timaru :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura diària màxima °C (°F) | 15,9 (60,6) | 15,5 (59,9) | 13,8 (56,8) | 11 (51,8) | 8,1 (46,6) | 5,6 (42,1) | 5 (41) | 6,5 (43,7) | 8,7 (47,7) | 10,4 (50,7) | 12,3 (54,1) | 14,4 (57,9) | 10,6 (51,1) |
| Temperatura diària mínima °C (°F) | 10,4 (50,7) | 10,1 (50,2) | 8,2 (46,8) | 5,1 (41,2) | 2,5 (36,5) | −0,2 (31,6) | −0,6 (30,9) | 0,8 (33,4) | 2,8 (37) | 4,7 (40,5) | 6,6 (43,9) | 9,1 (48,4) | 4,9 (40,8) |
| Precipitació total mm (polzades) | 46,5 (1,8) | 51,7 (2) | 47,6 (1,9) | 38,7 (1,5) | 46,6 (1,8) | 38,8 (1,5) | 46,2 (1,8) | 43,8 (1,7) | 36,5 (1,4) | 49,5 (1,9) | 49,6 (2) | 52,8 (2,1) | 546,8 (21,5) |
| Font: National Institute of Water and Atmospheric Research ||||||||||||||

## Districtes

Canterbury se subdivideix en deu districtes:
| Districte | Capital | Població | Àrea | Densitat |
| Districte d'Ashburton | Ashburton | 30.600 | 6.208 km² | 4,9/km² |
| Ciutat de Christchurch | Christchurch | 363.200 | 1.610 km² | 225,6/km² |
| Districte de Hurunui | Amberley | 11.500 | 8.661 km² | 1,3/km² |
| Districte de Kaikoura | Kaikoura | 3.790 | 2.050 km² | 1,9/km² |
| Districte de Mackenzie | Fairlie | 4.090 | 7.442 km² | 0,6/km² |
| Districte de Selwyn | Rolleston | 42.300 | 6.557 km² | 6,5/km² |
| Districte de Timaru | Timaru | 44.900 | 2.726 km² | 16,5/km² |
| Districte de Waimakariri | Rangiora | 49.200 | 2.216 km² | 22,2/km² |
| Districte de Waimate | Waimate | 7.660 | 3.557 km² | 2,1/km² |
| Districte de Waitaki | Oamaru | 20.900 | 7.212 km² | 2,9 km² |

## Demografia

Evolució demogràfica de Canterbury :
| Any | Població | Creixement |
| 1991 | 438.171 | |
| 1996 | 468.039 | +6,8% |
| 2001 | 481.431 | +2,9% |
| 2006 | 521.832 | +8,4% |
Segons el cens de 2006 Canterbury tenia 521.832 habitants, un augment de 40.401 habitants (8,4%) des del cens de 2001. Hi havia 202.698 llars habitades, 18.117 llars no habitades i 1.794 en construcció.
De la població de Canterbury, 254.685 (48,8%) eren homes i 267.147 (51,2%) eren dones. La regió tenia una edat mediana de 37,6 anys, 0,7 més que la mediana nacional de 35,9 anys. Les persones majors de 64 anys formaven el 13,9% de la població, comparat amb el 12,3% nacionalment; les persones menors de 15 anys formaven el 19,6% de la població, comparat amb el 21,5% nacionalment.
L'etnologia de Canterbury era (amb figures nacionals en parèntesis): 77,4% europeus (67,6%); 7,2% maoris (14,7%); 5,7% asiàtics (9,2%); 2,1% illencs pacífics (6,9%); 0,7% de l'Orient Pròxim, Llatinoamèrica o Àfrica (0,9%) i 13,9% d'altres ètnies (11,1%).
Canterbury tenia un atur de 3,9% per persones majors de 14 anys, menys que la figura nacional de 5,1%. El sou anual mitjà de persones majors de 14 anys era (en dòlars neozelandesos) de 23.500$, comparat amb 24.400$ nacionalment. D'aquestes, un 44,2% tenien un sou anual de menys de 20.001$, comparat amb un 43,2% nacionalment; mentre que un 15,8% tenien un sou anual d'igual o de més de 50.000$, comparat amb un 18,0% nacionalment.

## Política
### Política regional

El consell regional de Canterbury va ser format com a part de reformes neozelandeses de governs locals i regionals el novembre de 1989. La seu del consell regional es troba a Christchurch. L'actual presidenta del consell regional de Canterbury és Margaret Bazley.
El consell regional de Canterbury està format per 7 consellers d'1 circumscripció.
Consellers del consell regional de Canterbury (a gener de 2013) :
| Circumscripció | Conseller | Partit |
| Canterbury | Margaret Bazley | Independent |
| Canterbury | David Bedford | Independent |
| Canterbury | David Caygill | Independent |
| Canterbury | Donald Couch | Independent |
| Canterbury | Tom Lambie | Independent |
| Canterbury | Peter Skelton | Independent |
| Canterbury | Rex Wiliams | Independent |

### Política nacional

Nacionalment, Canterbury es localitza en 10 circumscripcions electorals generals i en 1 circumscripció electoral maori a la Cambra de Representants de Nova Zelanda.
Diputats de Canterbury (a gener de 2013) :
| Circumscripció | Diputat | Partit |
| Christchurch Central | Nicky Wagner | Nacional |
| Christchurch East | Lianne Dalziel | Laborista |
| Ilam | Gerry Brownlee | Nacional |
| Kaikōura | Colin King | Nacional |
| Port Hills | Ruth Dyson | Laborista |
| Rangitata | Jo Goodhew | Nacional |
| Selwyn | Amy Adams | Nacional |
| Waimakariri | Kate Wilkinson | Nacional |
| Waitaki | Jacqui Dean | Nacional |
| Wigram | Megan Woods | Laborista |
| Te Tai Tonga (maori) | Rino Tirikatene | Laborista |

## Notes

* ↑ Aquest districte té porcions del districte en una regió adjacent.

## Referències

* 1 2 (anglès) «Subnational population estimates at 30 June 2012: regional council and territorial authority areas Arxivat 22 de juliol 2013 a Wayback Machine.». Statistics New Zealand. [Consulta: 11/01/2013.]
* ↑ (maori) «Waitaha». Maori Dictionary. [Consulta: 12/01/2013.]
* ↑ (anglès) «2010 at a Glance Arxivat 2012-03-29 a Wayback Machine.». Universitat de Canterbury. [Consulta: 12/01/2013.]
* 1 2 3 (anglès) «Climate Data». National Institute of Water and Atmospheric Research. [Consulta: 12/01/2013.]
* 1 2 3 4 5 6 (anglès) «QuickStats About Canterbury Region». Statistics New Zealand. [Consulta: 12/01/2013.]
* ↑ (anglès) «2001 Census: Regional Summary - All Tables Arxivat 2013-12-25 a Wayback Machine.». Statistics New Zealand. [Consulta: 11/01/2013.]
* 1 2 (anglès) «About the Commissioners Arxivat 2015-06-10 a Wayback Machine.». Consell regional de Canterbury. [Consulta: 12/01/2013.]
* ↑ (anglès) «Electorate Boundaries». Comissió Electoral. [Consulta: 12/01/2013.]

## Vegeu també

* Terratrèmol de Canterbury de 2010
* Terratrèmol de Christchurch del febrer de 2011
* Regions de Nova Zelanda
* Illa del Sud

## Enllaços externs

* (anglès) Pàgina web oficial del consell regional de Canterbury